Suvalkų žydų kapinės
Suvalkų žydų kapinės (lenk. Cmentarz żydowski w Suwałkach) – žydų kapinės esančios Suvalkų mieste, ul. Zarzecze gatvėje. Įkurtos 1825 m., paskutiniai palaikai buvo palaidoti 1986 m. Per Antrąjį pasaulinį karą kapinės buvo smarkiai nusiaubtos. Šiuo metu kapinių plotas yra 3,8 ha ir jose yra išlikę apie 20 antkapių, iš kurių seniausi datuojami apie 1856 m. 1986 m. gegužės 15 d. kapinės įtrauktos į Palenkės vaivadijos saugomų istorinių paminklų sąrašą.